Document ID: /roh_data/filtered/fineweb-2-filterrobots_roh.jsonl.gz/34888

La biatleta engiadinaisa, Aita Gasparin è vegnida 10avla en il sprint al campiunadi mundial ad Antholz en l'Italia. Tar il sajettar n'ha ella fatg nagins sbagls ed en la loipa ha ella sulet pers 44 secundas sin la nova campiunessa mundiala, la Norvegiaisa Marte Olsbu Röiseland. Argient ha gudagnà l'Americana Susan Dunklee, bronz la Tschecca Lucie Charvatova.
L'ulteriura engiadinaisa Selina Gasparin è vegnida 25avla, sia sora Elisa 50alva, Lena Häcki 63avla.
RTR novitads 17:00